أخ!.. يا ليتني ما اجتهدت ولا ضيعت عمري في الدراسة، ايش استفدت؟ آخرة المطاف موظف كحيان على قد حالي، وانت ايش فيك تطالعني عامل فيها قارئ والموضوع ما يعنيك؟ يا خويه دامك موظف لو راتبك مليون حتصرفه واخر الشهر تستنى الراتب اللي بعده، لو اشتريت ارض قابلني لو قدرت تبنيها، ولو قدرت تبنيها قابلني لو قدرت تشتري سيارة زي الناس، اللي ماكلينها وهي (والعة) اخواننا التجار، ربي يزيدهم كمان وكمان ويرزقنا القناعة والصبر كمان وكمان، اجمع قرشين واشتر (بشت) وتلاقي كل امورك ماشية ولا حد يقدر يعطل شغلك، الناس ما صارت تعطي وجه لغير التاجر، وتلاقي كل الحارة حقته ما ينادونه غير (الشيخ فلان)، حتى البنوك مجرد ما يحسوا ان قروشك بدت تملا (خيشة) على طول يعطونك بطاقة مكتوب فيها الشيخ فلان، زمان الله يرحم زمان..